stanford-oval/wikipedia huggingface dataset:
תזמורת צ'ייקובסקי
תזמורת צ'ייקובסקי של רדיו מוסקבה > נאקסוס

פבלובה: סימפוניות מס' 2 ו-4, Naxos 8.557566 Orchestral
פבלובה: סימפוניה מס' 5 / אלגיה Naxos 8.570369 Orchestral
שעון בן 24 שעות

| שעון בן 24 שעות |  שעון בן 12 שעות |
| --- | --- |
00:00: 12:00 לפנה"צ  (תחילת היום) "12 בחצות"
01:00: 1:00 לפנה"צ
02:00: 2:00 לפנה"צ
03:00: 3:00 לפנה"צ
04:00: 4:00 לפנה"צ
05:00: 5:00 לפנה"צ
06:00: 6:00 לפנה"צ
07:00: 7:00 לפנה"צ
08:00: 8:00 לפנה"צ
09:00: 9:00 לפנה"צ
10:00: 10:00 לפנה"צ
11:00: 11:00 לפנה"צ
12:00: 12:00 אחה"צ 12 בצהריים
13:00: 1:00 אחה"צ
14:00: 2:00 אחה"צ
15:00: 3:00 אחה"צ
16:00: 4:00 אחה"צ
17:00: 5:00 אחה"צ
18:00: 6:00 אחה"צ
19:00: 7:00 אחה"צ
20:00: 8:00 אחה"צ
21:00: 9:00 אחה"צ
22:00: 10:00 אחה"צ
23:00: 11:00 אחה"צ

שעון בן 24 שעות הוא מוסכמה של מדידת זמן, על פיה היממה מתמשכת מחצות הלילה עד חצות הלילה ביום שלמחרת ומחולקת ל-24 שעות הנספרות החל מחצות, כלומר מ-0 ועד 23 (ה-24:00 נקרא 00:00). מערכת מדידת זמן זו היא שיטת הצגת הזמנים הנפוצה ביותר בעולם כיום. עם זאת השימוש בשיטת שעון בן 12 שעות עדיין נפוץ במספר מדינות, בייחוד אוסטרליה, קנדה, (מלבד קוויבק), הודו, הפיליפינים וארצות הברית. במדינות רבות משתמשים בשתי השיטות, כאשר בשיטת 12 השעות נעשה שימוש בדיבור בשל קלות השימוש, ובכתב ובשימושים רשמיים מועדפת שיטת 24 השעות. שיטת ה-24 שעות מכונה לעיתים בארצות הברית ובקנדה כ"זמן צבאי" או "זמן אסטרונומי" ואף באוסטרליה (לעיתים נדירות). בבריטניה כונתה השיטה "זמן קונטיננטלי" (continental time), אם כי מאז שבריטניה עצמה עברה לשיטה זו פסק השימוש במונח זה למטרה זו. בבריטניה ובמדינות נוספות כונתה השיטה גם "זמן הרכבת" (railway time) - החל מ-1842 החלו כל חברות הרכבות בבריטניה לעבוד על פי לוח זמנים אחיד בן 24 שעות. שיטה זו היא גם שיטת סימון הזמן בתקן הבינלאומי, ISO 8601.‏ גם ברפואה מקפידים על שעון בן 24 שעות ברישום בגיליונות רפואיים כיוון שהוא מונע אפשרות לטעות באיזו שעה התרחש מאורע בהיסטוריה הרפואית של מטופל.
תיאור

בצורת הרישום בת 24 שעות נכתב זמן ביממה בצורה HH:mm (לדוגמה 01:23) או בצורה HH:mm:ss (לדוגמה 01:23:45), כאשר HH (מ-00 ועד 23) הוא מספר השעות השלמות שעברו מאז חצות, mm (מ-00 עד 59) הוא מספר הדקות השלמות שחלפו מאז השעה השלמה האחרונה, ו-ss (מ-00 עד 59) הוא מספר השניות שחלפו מאז הדקה השלמה האחרונה. במקרה של דקה מעוברת יכול הערך של ss להגיע עד 60. אפס מוביל נוסף לכל המספרים הקטנים מ-10. האפס המוביל אינו חובה עבור השעות שברישום, אך מקובל מאוד בשימוש ביישומי מחשב, בהם מפרטי היישום דורשים זאת (למשל אם מקפידים על תקן ISO 8601). במקרים בהם נדרש פירוט ברמה של חלקי שניות, יכתבו השניות כשבר עשרוני, כלומר, לאחר ציון השניות השלמות תבוא נקודה עשרונית (או פסיק במדינות מסוימות) ואחריה השבר, לדוגמה 01:23:45.678. התו המפריד הנפוץ ביותר בין השעות, הדקות והשניות הוא נקודתיים, שהוא התו בתקן ISO 8601. בכמה מדינות אירופאיות היה מקובל להשתמש בנקודה כתו מפריד, אך מאז השתנו רוב התקנים הלאומיים של צורת רישום זמן לשימוש בתקן הבינלאומי לתו מפריד – נקודתיים. בכמה הקשרים (למשל, בצבא ארצות הברית, בכמה פרוטוקולים של מחשב), לא נעשה שימוש בתו מפריד (לדוגמה 2359), ובכמה אזורים (צרפת וקוויבק) נעשה שימוש באות h (עבור "heure" – שעה בצרפתית) כאשר מציינים שעות ודקות בלבד (18h45).
תיאור > חצות 00:00 ו-24:00

ברישום של 24 שעות, היממה מתחילה בחצות, 00:00, והדקה האחרונה של היממה מתחילה ב-23:59. לצורכי נוחות, ניתן להשתמש גם ברישום 24:00 על מנת להתייחס לחצות כסיומה של יממה בתאריך מסוים – כלומר 24:00 של יום מסוים זהה ל-00:00 של היום שאחריו.
הרישום 24:00 משמש בעיקר להתייחסות לסוף יום בתחום זמן. שימוש טיפוסי הוא בציון שעות פתיחה של מוסד המסתיימות בחצות, לדוגמה "00:00–24:00 או "07:00–24:00". באופן דומה, כמה לוחות זמנים של חברות רכבות מציגות 00:00 כזמן יציאת הרכבת ו-24:00 כזמן הגעה. בחוזים מקובל לציין את תחילת התקופה בה חל החוזה בציון היום הראשון החל משעה 00:00 וכלה ביום האחרון בשעה 24:00 (יש לשים לב לכך ש-"24:00" הוא רישום לצורכי בהירות ואיננו מייצג זמן שעון אמיתי). בישראל, חוק הפרשנות מציין כי יום הוא "תקופה מחצות הלילה עד חצות הלילה שלאחריו", וקובע כי "שעת תחילת תקפו של חיקוק היא בשעה 00.01 של יום תחילתו".
בעוד שהרישום בן 24 השעות מבדיל בצורה ברורה וחד משמעית בין חצות של ההתחלה (00:00) וחצות של הסיום (24:00) של תאריך מסוים, אין הבחנה מקובלת כזו בין המשתמשים בשעון בן 12 שעות. לפיכך, מדריכי כתיבה ופקודות צבאיות בכמה ארצות דוברות אנגלית שוללים את השימוש ב-00:00 וב-24:00 אפילו ברישום של 24 שעות, וממליצים לדווח במקום זאת את הזמנים בסמוך לחצות כ-23:50 או כ-00:01, על מנת להימנע מאי הבנות כשזמנים אלו יוסבו לצורת הרישום בן 12 שעות מאוחר יותר.
ברישום זמנים מעבר ל-24:00 (כדוגמת 24:01 או 25:59) נעשה שימוש מועט ואין אליו התייחסות בתקנים הרלוונטיים. עם זאת, קיימות לכך דוגמאות בהקשרים מיוחדים ביפן ובהונג קונג כאשר שעות העבודה מתארכות מעבר לחצות, כדוגמת תוכניות טלוויזיה ובהחתמות על כרטיסי נסיעה המראות עד מתי הכרטיס תקף בכמה מערכות תחבורה ציבוריות באירופה, כדוגמת אלו הנהוגות בקופנהגן, המראות לדוגמה 27:45 במקום 03:45.
מרבית השעונים הדיגיטליים מראים זמן בין 00:00 ל-23:59.
תמיכה במחשב

במרבית המדינות מראים מחשבים כברירת מחדל את הזמן בשיטת הרישום של 24 שעות. לדוגמה Microsoft Windows מפעיל הצגה של רישום של 12 שעות כברירת מחדל רק אם השפה והאזור נקבעים ל:
אלבנית
סינית (טאיוואן)
אנגלית (רק באוסטרליה, בליז, קנדה, ג'מייקה, ניו זילנד, הפיליפינים, טרינידד וטובגו, דרום אפריקה, ארצות הברית וזימבבואה)
יוונית
ספרדית (רק במקסיקו וחלקים מאמריקה הדרומית).
סווהילית
משתמשים במקומות אלו יכולים בדרך כלל לעבור בקלות לצורת רישום של 24 שעות מבלי שהדבר ישפיע על צורת ההצגה של העדפות מקומיות אחרות.
היסטוריה

בשיטת 24 השעות נעשה שימוש במשך מאות בשנים, בייחוד על ידי מדענים, אסטרונומים, נווטים והורולוגים. דוגמאות רבות לשעונים עתיקים המשתמשים בשיטת ה-24 שעות שרדו עד ימינו, כולל השעון האסטרונומי בפראג (Orloj) ושעון שער הרועה (Shepherd gate clock) בגריניץ'.
הצבא הבריטי והקנדי החלו להשתמש בשעון בן 24 שעות בשלהי 1917. קודם לכך נוסחו הפקודות הצבאיות תוך שימוש בסיומות המוכרות p.m. (אחה"צ) ו-a.m.(לפנה"צ).
השימוש בשעון בן 24 שעות בחיי היומיום בבריטניה התגבר בהדרגה מתחילת המאה ה-20. ב-1934 עבר כתב העת Radio Times המפרט את התוכניות של ה-BBC לשעון בן 24 שעות. הניסיון נעצר לאחר חמישה חודשים בעקבות מחאות נרחבות מקוראים, ומאז ועד היום הוא מפרט את התוכניות על פי שעון של 12 שעות. לעומת זאת, תוכנית חיזוי מזג האוויר של ה-BBC עברה במשך כמה חודשים בשנת 2005 לתצוגה של שעון של 12 שעות יחד עם ביצוע שינויים חזותיים אחרים בתוכנית וחזרה לתצוגה של 24 שעות לאחר מחאות ציבוריות.
ביקורת ובעיות מעשיות

לשיטת השעון בן 24 השעות יש כמה מגרעות ובעיות מעשיות:
היא אינה מתאימה לשעונים אנלוגיים, שרובם מראים רק 12 שעות.
מגדלי שעון המשמיעים צלצולים בהתאם לשעה, כדוגמת הביג בן, מותאמים להשמעה של עד 12 צלצולים בלבד.
בכמה מדינות, כדוגמת בריטניה וישראל, נוהגים להקריא את השעה על פי שיטת ה-12 שעות גם כשהיא כתובה בתצוגה של 24 שעות.
הערות שוליים

↑  אפשר לראות זאת למשל בערך en:Date and time notation by country שבו מפורט השימוש בשיטת מדידת הזמן בכל המדינות בעולם.
↑  ISO 8601:2004 Data elements and interchange formats -- Information interchange -- Representation of dates and times
↑  Dancocks, Daniel G. Gallant Canadians: The Story of the 10th Canadian Infantry Battalion 1914-1919
כרטיס רכבת דני עם חותמת זמן בלתי תקנית
"פנים עם ארבעת הנביאים/השליחים", יצירה של פאולו אוצ'לו בקתדרלה סנטה מריה דל פיורה בפירנצה, 1443
מגדל שעון של 24 שעות בוונציה המציג את השעות בין 1 ל-12 פעמיים
תמיכת מודול ליבה דינמי

| --- | --- |
 מפתח:  דל
 מחזור חיים:  2003–הווה (כ־21 שנים)
 גרסה אחרונה:  3.0.12 (24 בספטמבר 2023) 
 מערכת הפעלה:  לינוקס
 נכתבה בשפות:  באש
 סוג רישיון:  הרישיון הציבורי הכללי של גנו
 קוד מקור:  https://github.com/dell/dkms 
 linux.dell.com/dkms/
 
תמיכת מודול ליבה דינמי (באנגלית: Dynamic Kernel Module Support; בראשי תיבות: DKMS) הוא תוכנה או שלד תוכנה, אשר מאפשר יצירת מודול ליבה נטען בלינוקס שמקורו הוא מחוץ לקוד המקור. מודולים אלו אמורים להיטען כל פעם מחדש בעת התקנת ליבת לינוקס חדשה.
היסטוריה

DKMS נוצר במקור על ידי דל על מנת "להקל על דל להפיץ טלאי תוכנה ללקוחות באופן מבוקר".
תוכנה

יתרון של ה-DKMS הוא שכל המודולים במסגרתו מהודרים מחדש אוטומטית בעת התקנת ליבה חדשה, דבר אשר מאפשר תמיכה במכשירים שונים מעבר למכשירים הנתמכים באופן כללי על ידי ליבת הלינוקס, גם לאחר שדרוג הליבה. יתרון נוסף הוא שאין צורך בהידור ידני נוסף או בחבילות תוכנה נוספות מהיצרן.
DKMS תומך הן במנהל החבילות RPM והן ב-deb ומצוי בהפצות לינוקס רבות דוגמת אובונטו, פדורה, Arch Linux וכדומה.
הערות שוליים

1 2  Kernel Korner - Exploring Dynamic Kernel Module Support (DKMS), מאורכב באמצעות Wayback Machine
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמיכת מודול ליבה דינמי".
תזמורת על תנאי

| --- | --- |

 מבוסס על:  הספר "תזמורת על תנאי"
 בימוי:  ג'וזף סרג'נט, דניאל מאן 
 הופק בידי:  לינדה יילן ג'ון אי קיל
 תסריט:  ארתור מילר פניה פנלון (אוטוביוגרפיה)
 שחקנים ראשיים:  ונסה רדגרייב ג'יין אלכסנדר 
 מוזיקה:  בראד פידל 
 מדינה:  ארצות הברית 
 חברה מפיצה:  CBS, נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  30 בספטמבר 1980
 משך הקרנה:  150 דק' 
 שפת הסרט:  אנגלית 
 סוגה:  סרט מוזיקלי, סרט דרמה 
 פרסים:  4 פרסי אמי
 דף הסרט ב־IMDb
 
תזמורת על תנאי (באנגלית: Playing For Time) הוא סרט טלוויזיה אמריקאי זוכה ארבעה פרסי אמי שיצא ב-CBS ב-1980, בכיכובה של ונסה רדגרייב, העוסק בתזמורת הנשים באושוויץ.
הסרט נכתב על ידי ארתור מילר ופניה פנלון, ומבוסס על אוטוביוגרפיה מאת פנלון שיצאה ב-1976, אודות התזמורת שניגנה בה בעת שהותה כאסירה במחנה הריכוז אושוויץ במלחמת העולם השנייה. הסרט בוים על ידי ג'וזף סרג'נט, וכן דניאל מן בסרטו האחרון.
הסרט זכה לביקורות חיוביות. בעקבותיו יצאו מספר גרסאות של הסיפור כמחזות לתיאטראות ברחבי העולם. כולל הפקה של תיאטרון באר שבע בשנת 1987, בעיבוד ובמאי של שמואל הספרי.
עלילה

פניה פנלון היא זמרת ופסנתרנית יהודיה, שנשלחת ברכבת עם אסירים נוספים למחנה הריכוז אושוויץ, במהלך מלחמת העולם השנייה. עם הגיעם נלקחים חפציהם ושערם מגולח. פניה מגלה שתוכל להימנע מעבודת כפיים מפרכת במחנה ולשרוד זמן רב יותר אם תשתמש בכישוריה המוזיקליים ותצטרף לתזמורת הנשים במחנה. הסרט מתאר את יחסיה עם מנהיגת התזמורת, אלמה רוזה, ועם נשים אחרות בתזמורת. פניה משכנעת את נשות התזמורת ואת השומרים במחנה שאסירה נוספת עימה התיידדה, מריאנה, היא זמרת, ומצליחה לצרף אותה ללהקה למרות כישוריה הנמוכים בשירה. הסרט מתאר גם את הופעות נשות התזמורת בפני הנאצים, הפוגעים קשות בכבודן.
הפקה

הסרט ספג ביקורת בקרב ארגונים יהודיים ואף מצד פניה פנלון עצמה, על כיכובה של ונסה רדגרייב בו כפנלון, וזאת בשל עמדותיה הפוליטיות הפרו-פלסטיניות והאנטי-ציוניות של השחקנית. בעקבות השתתפותה של רדגרייב החליטה הטלוויזיה הישראלית לא לשדר את הסרט בישראל.
פרסים

הסרט זכה לשבחי מבקרי הקולנוע. הוא היה מועמד ל-6 פרסי אמי, וזכה ב-4 מהם - לסרט עצמו, לשחקניות רדגרייב ואלכסנדר, ולתסריטאי ארתור מילר. בנוסף היה הסרט מועמד לפרס גלובוס הזהב למיני-סדרה הטובה ביותר, אך לא זכה.
הערות שוליים

↑  אלי שי, חזרת התזמורת - "תזמורת על תנאי", בהפקת תיאטרון באר־שבע, עיבוד ובימוי על־פי הספר מאת פאניה פנלון: שמואל הספרי, כל העיר, 1 במאי 1987
ירון פריד, תזמורת הנשים מאושוויץ מנגנת בבאר־שבע, חדשות, 25 במרץ 1987
יוסי עוזרד, בכורה - מות הזמיר - "תזמורת על תנאי" מאת פניה פנלון, בתיאטרון העירוני באר־שבע. עיבוד ובימוי: שמואל הספרי: תפאורה ותלבושות: יעל פרדס, חדשות, 9 באפריל 1987
↑  ואנסה רדגרייב: ארגונים ציוניים בארה"ב איימו על חיי, מעריב, 3 בנובמבר 1980
↑  ואנסה רדגרייב: : מנהל הטלוויזיה : בישראל - משמיצן, מעריב, 5 באוקטובר 1981
תסמונת נלסון

| --- | --- |
 תחום:  אנדוקרינולוגיה
 טיפול:  ציפרוהפטדין 
 קישורים ומאגרי מידע
 eMedicine:  923425 
 DiseasesDB:  8863
 MeSH:  D009347
 סיווגים
 ICD-10:  E24.1
 ICD-11:  5A70.3 
 
תסמונת נלסון (באנגלית: Nelson's syndrome) היא הפרעה נדירה המופיעה בכ-15–25% מהחולים לאחר הסרת שתי בלוטות יותרת הכליה לטיפול במחלת קושינג והיפופיטויטריזם. התסמונת מופיעה בקרב חולים עם אדנומה בבלוטת יותרת המוח המפרישה את ההורמון ACTH ולאחר הניתוח, עקב אובדן המשוב מבלוטות יותרת הכליה, מתעוררת צמיחה מהירה של הגידול. המקרה הראשון של תסמונת נלסון דווח בשנת 1958 על ידי ד"ר דון נלסון.
מנגנון המשוב שגורם לתסמונת קשור לירידה ברמות הקורטיזול הנגרמת כתוצאה מכריתת בלוטות יותרת הכליה. מצב זה מגדיל את ייצור ה-CRH, כיוון שהוא אינו מדוכא יותר בהיפותלמוס על ידי הקורטיזול. עקב כך, רמות ה-CRH המוגברות מגבירות את צמיחת הגידול. חומרת התסמונת תלויה בהשפעה הורמון ה-ACTH על העור, רמת ההפחתה בהפרשת הורמוני יותרת המוח עקב הדחיסה של הגידול ומעוצמת הפלישה של הגידול למבנים הסובבים את בלוטת יותרת המוח. תסמיני התסמונת כוללים היפרפיגמנטציה של העור, הפרעות ראייה, כאבי ראש, רמות גבוהות ולא תקינות של בטא-MSH ו-ACTH, הגדלה לא תקינה של בלוטת יותרת המוח והפרעה במחזור הווסת אצל נשים. הופעת המחלה יכולה להתרחש עד 24 שנים לאחר ביצוע כריתה דו-צדדית של יותרת הכליה, כשבממוצע התסמונת מתרחשת עד כ-15 שנים לאחר הכריתה. אמצעי מניעה שניתן להשתמש בו על מנת למנוע את הופעת התסמונת הוא רדיותרפיה מונעת לאדנומה לפני או לאחר הניתוח. הקרנות ניתנות לביצוע גם בסיוע MRI. אם טרם הניתוח לא נמצאו גידולים ב-MRI, יש לבצע בדיקת MRI לאחר הניתוח למעקב. גורמי סיכון לתסמונת כוללים גיל צעיר והריון. היפר-פיגמנטציה ורמות ACTH בצום בפלזמה מעל 154 pmol/l הם גם גורמים המנבאים סיכון גבוה לתסמונת לאחר כריתת יותרת הכליה.
אבחון התסמונת נעשה באמצעות MRI, CT ובדיקות דם. בבדיקות דם בודקים היעדר או נוכחות של אלדוסטרון וקורטיזול, הורמונים המופרשים מבלוטת האדרנל. בנוסף, כחלק מהליך האבחון מבוצעת גם בדיקה גופנית במטרה לבחון את ההשפעות על הראייה, פיגמנטציה של העור, כיצד הגוף מחליף את הסטרואידים ואת העצבים הקרניאליים. טיפול נפוץ בתסמונת נלסון כולל הקרנות או הליך כירורגי להסרת האדנומה. הקרינה מאפשרת את הגבלת צמיחת בלוטת יותרת המוח והאדנומות. אם האדנומה מתחילה להשפיע על מבני המוח שמסביבה, ניתן להתאים טכניקה מיקרו-כירורגית על מנת להסיר את האדנומה בניתוח טרנספנואידי. במקרים נדירים, גידולים המפרישים ACTH עלולים להפוך לממאירים. מוות מהמחלה יכול להתרחש עקב דחיסה או החלפה של רקמת יותרת המוח, ודחיסת מבנים המקיפים את בלוטת יותרת המוח. הגידול יכול גם לדחוס את עצבי הראייה, לפגוע בזרימת נוזלי המוח, לגרום לדלקת קרום המוח ולהגדלת האשכים במקרים נדירים.
ראו גם

מחלת אדיסון
הערות שוליים

↑  "Nelson's Syndrome | UCLA Pituitary Tumor Program". pituitary.ucla.edu. נבדק ב-2015-11-05.
1 2 3 4  "Nelson Syndrome: Background, Pathophysiology, Epidemiology". 2017-05-03.
↑  Munir, Alia; Newell-Price, John (2007). "Nelson's Syndrome". Arquivos Brasileiros de Endocrinologia & Metabologia. 51 (8): 1392–1396. doi:10.1590/S0004-27302007000800026. ISSN 0004-2730. PMID 18209878.
↑  Barber, T. M.; Adams, E.; Ansorge, O.; Byrne, J. V.; Karavitaki, N.; Wass, J. a. H. (2010-10-01). "Nelson's syndrome". European Journal of Endocrinology. pp. 495–507. doi:10.1530/EJE-10-0466. ISSN 0804-4643. PMID 20668020.
↑  Patel, Jimmy; Eloy, Jean Anderson; Liu, James K. (2015-02-01). "Nelson's syndrome: a review of the clinical manifestations, pathophysiology, and treatment strategies". Neurosurgical Focus. 38 (2): E14. doi:10.3171/2014.10.FOCUS14681. PMID 25639316.
1 2  Pereira, Maria A. Albergaria; Halpern, Alfredo; Salgado, Luiz Roberto; Mendonça, Berenice B.; Nery, Marcia; Liberman, Bernardo; Streeten, David H. P.; Wajchenberg, Bernardo L. (1998-10-01). "A study of patients with Nelson's syndrome". Clinical Endocrinology. 49 (4): 533–539. doi:10.1046/j.1365-2265.1998.00578.x. ISSN 1365-2265. PMID 9876353.
↑  Monserrate A, De Jesus O. "Nelson Syndrome". National Center for Biotechnology Information, U.S. National Library of Medicine. נבדק ב-11 ביולי 2021. {{cite web}}:  (עזרה)תחזוקה - ציטוט: שימוש בפרמטר authors (link)
1 2  "Nelson Syndrome - NORD (National Organization for Rare Disorders)". NORD (National Organization for Rare Disorders) (באנגלית אמריקאית). נבדק ב-2015-11-05.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שייק טיוטה

שייק אסמאעיל טיוטה (בצרפתית: Cheick Ismaël Tioté; ‏ 21 ביוני 1986 - 5 ביוני 2017) היה כדורגלן מחוף השנהב ששיחק בעמדת הקשר האחורי בעיקר בקבוצת ניוקאסל יונייטד ובנבחרת חוף השנהב.
טיוטה גדל במחלקת הנוער של FC ביבו מעיר הולדתו יאמוסוקרו, ובשנת 2005 ערך את הופעת הבכורה המקצוענית שלו באנדרלכט. בשנת 2008, לאחר עונת השאלה ברודה, עבר טיוטה לטוונטה, עמה זכה באליפות הולנד בעונתו השנייה בקבוצה. קבוצתו הבאה הייתה ניוקאסל יונייטד האנגלית אליה עבר תמורת 3.5 מיליון ליש"ט. במהלך שש עונות וחצי במועדון הוא ערך 156 הופעות בכל המסגרות, בהן הבקיע שער אחד. בחודש פברואר 2017 הצטרף טיוטה לבייג'ינג אנטרפרייזס מהליגה הסינית השנייה, ובמהלך אימון הקבוצה בחודש יוני מת טיוטה, כשהוא בן 30.
טיוטה ערך 55 הופעות בנבחרת חוף השנהב בין השניים 2009 ו-2015, בהן הבקיע שער אחד. הוא יצג את מולדתו בשני גביעי עולם ובארבעה טורנירי גביע אפריקה לאומות, כשהוא זוכה בגביע אפריקה לאומות 2015.
חייו המוקדמים

טיוטה נולד ביאמוסוקרו שבחוף השנהב. הוא החל לשחק כדורגל רחוב בגיל 10 כשהוא יחף, ורכש את זוג נעלי הכדורגל הראשון שלו רק בגיל 15. הוא החל לשחק במחלקת הנוער של FC ביבו, מועדון מקומי מיאמוסוקרו ששיחק בליגות הנמוכות במדינה.
בריאיון ל-Evening Chronicle של ניוקאסל, סיפר טיוטה שהיו לו תשעה אחים ואחיות. הוא גדל באביג'אן, וויתר על לימודיו בגיל צעיר, כשהוא מצהיר ש:
כדורגל תמיד היה הדבר הכי גדול עבורי. ידעתי מה אני רוצה לעשות והבטחתי שאלו יהיו החיים שלי. אמנם, עבדתי, עבדתי ועבדתי עבור זה, והצלחתי לעשות זאת בשל עבודה קשה.
קריירת מועדונים > אנדרלכט

בשנת 2005 חתם טיוטה על חוזה לשלוש שנים באנדרלכט מליגת העל הבלגית. לאחר מספר חודשים בקבוצת המילואים של המועדון, ערף טיוטה את הופעת הבכורה שלו בקבוצה הראשונה של המועדון במשחק במסגרת הגביע הבלגי בו הפסידה אנדרלכט לוורברודרינג ז'ל לאחר שטיוטה החמיץ פנדל. חודש לאחר מכן ערך טיוטה את הופעת הבכורה שלו בליגת האלופות, בהפסד 1-0 לריאל בטיס במסגרת המחזור השישי בשלב הבתים לעונת 2005/2006. טיוטה ערך את הופעת הבכורה שלו בליגת העל הבלגית רק ב-18 במרץ 2006, כשנכנס כמחליף לקראת סיום המשחק בהפסד 4-0 לבוורן. בהמשך העונה ערך טיוטה הופעת ליגה נוספות, שסיכמה ארבע הופעות שלו בכל המסגרות בעונת 2005/2006. בעונה הבאה ערך טיוטה שלוש הופעות בכל המסגרות, מכיוון שבילה את רוב העונה כשהוא מושבת בשל פציעות.
קריירת מועדונים > ההשאלה לרודה

במשך עונת 2007/2008 הושאל טיוטה לרודה מליגת העל ההולנדית, בה שיחק לצד בן ארצו סקו סיסה. ב-2 בספטמבר 2007 ערך טיוטה את הופעת הבכורה שלו במועדון, בניצחון 5-3 על פנלו, ולאחר מכן הבקיע את שער הבכורה שלו במועדון בהפסד 3-1 לפיינורד. לאחר שהרשים ברודה, הפך טיוטה לחביב האוהדים במועדון. ב-27 בדצמבר הבקיע טיוטה את שערו השני בקבוצה, בניצחון 1-0 הירנפיין. ב-4 באפריל 2008, בהופעתו האחרונה במועדון, הורחק טיוטה בדקה ה-33 בהפסד 2-0 לניימכן. טיוטה ריצה עונש השעיה של שני משחקים, ובסך הכל ערך שלושים הופעות ליגה והבקיע שני שערים בכל המסגרות בתקופת השאלתו לרודה.
קריירת מועדונים > טוונטה

בתום העונה הביעה רודה את רצונה להחתים את טיוטה, וכך גם סרקל ברוז'. בסופו של דבר, ב-12 ביוני 2008, חתם טיוטה בטוונטה מליגת העל ההולנדית, ששילמה עבורו כ-750 אלף אירו, על חוזה לארבע עונות ואופציה לעונה נוספת. עם הצטרפותו למועדון הצהיר טיוטה כי הטיל ספק בכך שיזכה לדקות משחק באופן קבוע באנדרלכט אם יישאר בה.
ב-13 באוגוסט 2008 ערך טיוטה את הופעת הבכורה שלו במועדון, בהפסד 2-0 במסגרת פלייאוף ההעפלה לליגת האלופות. ב-30 באוגוסט ערך טיוטה את הופעת הבכורה שלו בליגת העל ההולנדית במדי המועדון, כשפתח בהרכב בתיקו 1-1 נגד רודה במחזור הפתיחה של העונה. ב-18 באפריל 2009, במשחק נגד פיינורד בו הפסידה טוונטה בתוצאה 1-0, הורחק טיוטה לאחר שספג כרטיס צהוב שני. ב-17 במאי שיחק טיוטה בגמר הגביע ההולנדי נגד הירנפיין, בו הפסידה טוונטה בדו-קרב בעיטות עונשין לאחר תיקו 2-2 בתום 120 דקות. בעונתו הראשונה במועדון ביסס עצמו טיוטה כשחקן הרכב קבוע, וערך 41 הופעות בכל המסגרות.
לקראת עונתו השנייה במועדון, קושר שמו של טיוטה עם עזיבת טוונטה, כשקבוצות צרפתיות הביעו עניין בהחתמתו. בסופו של דבר נשאר טיוטה בטוונטה והמשיך להיות שחקן הרכב קבוע. ב-20 בספטמבר 2009 הורחק טיוטה לאחר שספג כרטיס צהוב שני בניצחון 3-2 על אוטרכט. ב-10 באפריל 2010 הבקיע טיוטה את שערו הראשון במועדון, בניצחון 2-0 על הירנפיין. ב-13 באפריל, בהפסד 1-0 לא.ז. אלקמאר, ספג טיוטה כרטיס צהוב שבעקבותיו הושעה ממשחק ליגה אחד. טיוטה חזר מההרחקה במחזור הליגה האחרון, בניצחון 2-0 על נאק ברדה שהבטיח לטוונטה את אליפות הולנד. בסך הכל ערך טיוטה 42 הופעות והבקיע שער אחד בכל המסגרות בעונת 2009/2010.
במהלך השנתיים בהן שיחק בטוונטה, זכה טיוטה למוניטין כקשר נחוש וגמיש עם עין חדה למסירה, כשהוא עורך 58 הופעות ליגה, מבקיע שער אחד ומבשל 14. בעקבות ביצועיו במונדיאל 2010, זכה טיוטה לעניין מצד מספר מועדונים, ביניהם ברמינגהאם סיטי, אך המאמן החדש מישל פרודום התעקש שטיוטה יישאר בטוונטה. טיוטה ערך שתי הופעות ליגה בעונת 2010/2011, לפני שחתם בניוקאסל יונייטד.
קריירת מועדונים > בייג'ינג אנטרפרייזס

ב-9 בפברואר 2017 חתם טיוטה בקבוצת בייג'ינג אנטרפרייזס מההליגה הסינית השנייה במחיר לא ידוע. טיוטה ערך את הופעת הבכורה שלו במועדון במשחק הפתיחה של עונת 2017, כששיחק לאורך כל המשחק בהפסד 2-1 לצ'ינגדאו הוואנגאי. הוא שיחק ב-11 משחקים מתוך 12 משחקי הקבוצה עד למשחקו האחרון, ב-3 ביוני 2017, בניצחון 4-2 על באודינג ינגלי יטונג.
קריירה בינלאומית

ב-23 במרץ 2009 זומן טיוטה לראשונה לסגל נבחרת חוף השנהב, אך הוא לא שיחק. לאחר שזומן לסגל הנבחרת פעם נוספת בחודש מאי, הוא ערך את הופעת הבכורה שלו בנבחרת ב-12 באוגוסט, בתיקו 0-0 נגד נבחרת תוניסיה במשחק ידידות.
טיוטה נכלל בסגל נבחרת חוף השנהב לטורניר גביע אפריקה לאומות 2010, וקיבל את חולצה מספר 9. טיוטה פתח בהרכב נבחרתו בכל שלושת משחקיה בטורניר, עד ההדחה בשלב רבע הגמר על ידי נבחרת אלג'יריה. טיוטה פתח בהרכב נבחרתו גם בכל שלושת משחקי שלב הבתים במונדיאל 2010, בו נבחרת חוף השנהב לא הצליחה להעפיל לשלב שמינית הגמר מבית שכלל גם את נבחרות ברזיל, פורטוגל וקוריאה הצפונית. במהלך המשחק נגד נבחרת ברזיל, טיוטה היה מעורב בתיקול שפצע את אלאנו והשבית אותו להמשך הטורניר.
ב-12 בינואר 2012 הורחק טיוטה בשל עבירה קשה שביצע במשחק הכנה לקראת גביע אפריקה לאומות 2012 נגד נבחרת תוניסיה. עם זאת, הוא פתח בשני משחקי הפתיחה בשלב הבתים של הטורניר, וכן במשחקי חצי הגמר והגמר, כשבאחרון הוא מבקיע את השער הראשון בדו-קרב בעיטות העונשין מול נבחרת זמביה, בו הפסידה נבחרת חוף השנהב. לאחר סיום הטורניר, חשף טיוטה כי נתן את המדליה שלו לחברו בשל האכזבה מההפסד בגמר.
שנה לאחר מכן, בטורניר גביע אפריקה לאומות 2013, הבקיע טיוטה את שערו הראשון והיחיד במדי הנבחרת, שער בדקה ה-50 בהפסד 2-1 לנבחרת ניגריה בשלב רבע הגמר של הטורניר. שנה לאחר מכן שיחק טיוטה בכל שלושת משחקי שלב הבתים במונדיאל 2014, בו נבחרת חוף השנהב לא הצליחה להעפיל לשלב שמינית הגמר מבית שכלל גם את נבחרות קולומביה, יוון ויפן. ב-24 בינואר 2015 ערך טיוטה את הופעתו האחרונה בנבחרת, בתיקו 1-1 נגד נבחרת מאלי במסגרת שלב הבתים של גביע אפריקה לאומות 2015.
חיים אישיים

טיוטה היה מוסלמי אדוק. הוא נהג לצום במהלך חודש הרמדאן.
בחודש מאי 2011 רכבו של טיוטה הוחרם בשל עבירות על חוקי התנועה. ב-13 בפברואר 2013 נעצר טיוטה בחשד להונאה, ורכבו הוחרם על ידי המשטרה. לאחר שהודה כי הוא מחזיק ברישיון נהיגה בלגי מזויף, נשפט טיוטה לעונש מאסר שהומר לעבודות שירות של 180 שעות, ורישיון הנהיגה שלו נשלל לחצי שנה.
לטיוטה היו שני ילדים מאשתו הראשונה, מדאח. במהלך התקופה בה שיחק טיוטה בניוקאסל יונייטד, הזוג התגורר בכפר פונטלנד שבנורת'מברלנד, והיה נשוי זמן מה לפני מעברו של טיוטה לניוקאסל יונייטד. ב-29 בספטמבר 2014 דווח בעיתון ה-Evening Chronicle כי טיוטה נישא לאישה שנייה, לטיסיה דוקרו, באביג'אן, בירת חוף השנהב. הנישואין התקיימו לפני תחילת עונת 2014/2015. ז'אן מוסמפה, סוכנו של טיוטה, אישר את הידיעה בדבר נישואיו של טיוטה לעיתון מקומי, ואמר "אני יכול להגיד שהוא אכן התחתן, ושאלו נישואיו השניים". זמן קצר לאחר מכן נודע כי הוא נפרד מהפילגש שלו, ניקי אמפופו, ממנה היה לו ילד בן שנה.
בחודש פברואר 2014 השיק טיוטה ליין אופנה לגברים שנקרא "TIC", יחד עם המעצב יוסוף אבובקאר.
,
מותו

ב-5 ביוני 2017 נפטר טיוטה בבייג'ינג שבסין לאחר שסבל מדום לב באימון. דמבה בה, ששיחק עם טיוטה בניוקאסל יונייטד, היה בין הראשונים שספד לו באמצעות הרשתות החברתיות., ומיד לאחר מכן חלק מחבריו לשעבר בניוקאסל יונייטד עשו זו גם כן. מאמניו לשעבר שיבחו אותו גם כן: רפאל בניטס הגדיר אותו כ"מקצוען אמיתי", אלן פארדיו תיאר אותו כ"כל מה שהיית רוצה בשחקן ניוקאסל", סטיב מקלארן (שאימן את טיוטה גם בטוונטה וגם בניוקאסל יונייטד) כשחקן הקשוח ביותר שראה אי פעם וכריס יוטון (שהביא אותו לניוקאסל יונייטד) דיבר על הצניעות שלו וקרא לו "ההתאמה המושלמת".
ב-13 ביוני נערך טקס האזכרה של טיוטה בבייג'ינג, בו נכחו חבריו של טיוטה לקבוצת בייג'ינג אנטרפרייזס ופאפיס סיסה, ששיחק עמו בניוקאסל יונייטד. ב-15 ביוני הוטסה גופתו של טיוטה לחוף השנהב עבור הלוויה פרטית, תוך מחלוקת בין משפחתו של טיוטה לבין התאחדות הכדורגל של חוף השנהב בנוגע למקום קבורתו. ב-18 ביוני נקבר טיוטה בקבורה צבאית באביג'אן, בה נכחו חבריו לנבחרת חוף השנהב ופוליטיקאים מקומיים, ביניהם ראש הממשלה אמאדו גון קוליבאלי. ב-24 ביוני הודיעה בייג'ינג אנטרפרייזס כי בעקבות מותו של טיוטה לא יתבצע שימוש נוסף בחולצתו, חולצה מספר 24.
תארים

ליגת העל הבלגית (2): 2005/2006, 2006/2007
הסופר קאפ הבלגי (2): 2006, 2007
ליגת העל ההולנדית (1): 2009/2010
הסופר קאפ ההולנדי (1): 2010
גביע אפריקה לאומות (1): 2015
תרצה גרנות

| --- | --- |

 לידה:  12 בדצמבר 1949 כפר בלום, ישראל 
 פטירה:  27 במאי 2010 (בגיל 60) 
 מדינה:  ישראל 
 מקום קבורה:  בית העלמין ירקון 
 תקופת הפעילות:  מ-1974 
 
תרצה גרנות (12 בדצמבר 1949 – 27 במאי 2010) הייתה אשת פרסום ישראלית, פזמונאית ומשוררת, שנמנתה עם הדמויות הבולטות בתחום הקופירייטינג והקריאייטיב בישראל.